Document ID: 32012L0040

KOMISIJAS DIREKTĪVA 2012/40/ES
(2012. gada 26. novembris),
ar ko labo I pielikumu Eiropas Parlamenta un Padomes Direktīvā 98/8/EK par biocīdo produktu laišanu tirgū
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
tā kā:
(1)
Komisijas 2009. gada 31. jūlija Direktīvā 2009/91/EK, ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu dinātrija tetraborātu (2), dinātrija tetraborāts ir definēts ar trīs CAS numuriem šīs vielas trīs dažādām formām. CAS numuri ir ņemti no ziņojuma, kuru 2006. gada 7. jūlijā Komisijai iesniedza Nīderlande un 2009. gada 20. februārī apstiprināja Biocīdo produktu pastāvīgā komiteja.
(2)
Nīderlande informēja Komisiju, ka pentahidrāta formas CAS numurs sākotnējā ziņojumā bija nepareizs, un iesniedza Komisijai pārskatītu ziņojumu, saskaņā ar kuru pareizais šīs formas CAS numurs ir 12179-04-3. Biocīdo produktu pastāvīgā komiteja pārskatīto ziņojumu apstiprināja 2012. gada 25. maijā.
(3)
Tādēļ attiecīgi būtu jāgroza Direktīvas 98/8/EK I pielikums.
(4)
Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 98/8/EK I pielikumu groza saskaņā ar šīs direktīvas pielikumu.
2. pants
1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2013. gada 31. martam. Dalībvalstis tūlīt dara Komisijai zināmu minēto noteikumu tekstu.
Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
2. Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
3. pants
Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 2012. gada 26. novembrī

Labels: 3
12
1
6